title: Passendale
text: Passendale en izelvroeg, Passchendoale e flandrezeg kornôgel,
  a zo ur rann-gumun e Flandrez Belgia e rannvro Westhoek hag e proviñs Kornôg-Flandrez. Ur gumun e oa gwechall; gant lezenn 1977 eo bet lakaet e kumun Zonnebeke.
  
  Istor 
  Brezel-bed kentañ:
   an iliz hag ar gêriadenn a voe distrujet razh e-pad Emgann Passendale;
   tapet e voe ar gêriadenn gant an Alamaned e miz Ebrel 1918, araok bout kemeret gant Lu Belgia d'an 28 a viz Gwenholon 1918.
  
  Monumantoù ha traoù heverk 
  
   An iliz katolik.
  
   Ar monumant kanadian.
   Bered ar C'hommonwealth:Tyne Cot Cemetery
  
  Ur vered ag ar Brezel bed kentañ eo, an hini vrasañ eus beredoù brezel ar C'hommonwealth er bed a-bezh. Implijet e voe adalek an 6 a viz Here 1917 betek dibenn Meurzh 1918. Douaret e voe enni 343 soudard eus Lu ar Rouantelezh Unanet ha Lu Kanada. Tapet e voe ar vered hag ar gêriadenn gant an Alamaned e miz Ebrel 1918, araok bout kemeret gant Lu Belgia d'an 28 a viz Gwenholon 1918. Goude an arsav-brezel, degaset e voe enni ur bern korfoù soudarded kemeret e beredoù bihan ag ar vro tro-dro.
  
   Bered ar C'hommonwealth:Passchendaele New British Cemetery
  
  Ur vered ag ar Brezel-bed kentañ eo. Savet eo bet goude an arsav-brezel. Degaset e voe enni ur bern korfoù soudarded marvet en emgannoù e Passendale hag e Langemark. Dianav eo chomet tro 1 600 anezhe.
  
  Dave ha notennoù 
  
  Kumunioù Flandrez
  Kumunioù kozh Belgia
  Bezioù-brezel ar C'hommonwealth e Kornôg-Flandrez